| Rousinol |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Passeriformes |
| Familia: | Muscicapidae |
| Xénero: | ***Luscinia*** |
| Especie: | ***L. megarhynchos*** |

 |
| Nome binomial |
| ***Luscinia megarhynchos***(Brehm, 1831) |

O **rousinol** (do occitano *rossinhol* e este do latín vulgar \**lusciniolus*) ou **reiseñor** (*Luscinia megarhynchos*) é unha ave paseriforme propia de zonas boscosas ou con árbores moi coñecida pola beleza do seu canto. Tradicionalmente considerada membro da familia dos tordos *(Turdidae)*, recentes estudos moleculares clasifícana dentro da familia dos papamoscas *(Muscicapidae)*.

Descrición
----------

Un rousinol adulto mide uns 16,5 cm dende a punta do bico ata a da cola. A parte superior do seu corpo e acastañada clara, a inferior gris acastañada, a cola castaña avermellada e as patas rosas amareladas. É doado confundilo co rousinol ruso *(Luscinia luscinia)*, que é, porén, algo máis escuro e ten manchas castañas agrisadas no papo.

O canto
-------

O canto do rousinol e moi rico, variado e alto e é percibido polos humanos coma especialmente agradable e fermoso. A comezos da primavera os machos sen parella cantan polas noites ata que conseguen atraer unha parella, momento no que acaban as exhibicións sonoras nocturnas. A partir de mediados de maio case unicamente os machos célibes cantan polas noites. Durante toda a estación de cría, ata mediados de xuño os machos cantan tamén polo día. O canto das horas do amencer serve probablemente para defender o territorio fronte ós outros machos. Os rousinois novos aprenden a cantar escoitando ós machos adultos veciños e acaban por dominar entre 120 e 260 estrofas diferentes, que adoitan durar entre dous e catro segundos. Este sistema de aprendizaxe pode facer que o canto e a calidade deste varíen segundo as diversas poboacións de rousinol. O canto da especie ten sido por causa da súa complexidade obxecto de intensos estudos científicos e converteu a estas aves nun elemento simbólico importante na mitoloxía, a literatura e as tradicións populares, atribuíndoselle nalgunhas áreas mesmo calidades terapéuticas.

Alimentación
------------

Aliméntanse principalmente de insectos e as súas larvas e, máis ocasionalmente, de arañas e outros invertebrados. No outono e o verán complementan a súa dieta con bagas.

Distribución xeográfica
-----------------------

Os rousinois son aves migratorias que crían en Asia, Europa e o norte de África. En Australia foron introducidos polos colonizadores europeos. As aves do centro e oeste de Europa pasan o inverno en África.

O seu hábitat preferido son bosque e outras zonas con árbores que lles ofrezan zonas de mato e sotobosque mesto..

Reprodución
-----------

*Luscinia megarhynchos*
Crían, en xeral, unha vez por ano, malia que en condicións climáticas axeitadas poidan facer unha segunda posta. A época reprodutora, vai, nas partes centrais da súa área europea de distribución, de.mediados de abril a mediados de xuño. Poñen entre 4 e seis ovos de cor castaña averdegada, que chocan as femias durante 13 ou 14 días. Os polos, que son alimentados polos dous membros da parella, deixan o niño cando teñen 11 ou 12 días de vida, pero son coidados polos pais unhas dúas semanas máis.
Fan a miúdo os niños nos lindes dos bosques ou soutos ou nas beiras de camiños. Son construcións pouco coidadas, feitas polas femias a pouca altura sobre o chan, raras veces máis de 30 cm e ás veces sobre o chan mesmo.

Simbolismo
----------

O rousinol é segundo diversas tradicións populares símbolo do amor, heraldo da primavera e ave do mes de maio. O amor do rousinol pola rosa é tema habitual da literatura turca, en especial da do período otomán, e da literatura persa, e a ave aparece como símbolo da primavera, a beleza e o amor en moitas obras de orixe popular ou culta, coma a *Oda a un rousinol* "(Ode to a Nightingale)" de John Keats, o conto *O rousinol* de Hans Christian Andersen ou o conto popular ruso *O rousinol ladrón*.

Na mitoloxía grega Filomela ou Procne convértense nun.

Notas
-----

1. ↑  BirdLife International (2012). "*Luscinia megarhynchos*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 de novembro de 2013.
2. ↑  Definicións no *Dicionario da Real Academia Galega* e no Portal das Palabras para *rousinol*.
3. ↑  "Rousinol". *Portal das Palabras*. Consultado o 5 de febreiro de 2017.
4. ↑  Definicións no *Dicionario da Real Academia Galega* e no Portal das Palabras para *reiseñor*.

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Rousinol (*Luscinia megarhynchos*)*** |

* Canto e foto (alemán)
* Rousinol cantando en www.vogelstimmen-wehr.de(alemán)
* Internet Bird Collection: Videos sobre o rousinol. (inglés).
* The Freesound Project: Uncompressed high-quality Nightingale sound file (Rexistro gratuíto). (inglés).
* The Freesound Project: arquivo de son de alta calidade (Rexistro gratuíto). (inglés)
* A rosa e o rousinol na arte persa  Arquivado 07 de decembro de 2008 en Wayback Machine. (inglés)
* A rosa e o rousinol na literatura persa  (inglés)
* Ficha da especie (PDF), por Javier Blasco-Zumeta (español)

### Outros artigos

* As aves na cultura popular galega

|  |  |
| --- | --- |
| Control de autoridades | 
* Wd: Q25393
* EBID: ID
* GEA: 11067
* GND: 4171050-2
* LCCN: sh85091913
* MAG: 2779090073
* NKC: ph392409

 |

|  |  |
| --- | --- |
| Identificadores taxonómicos | 
* BioLib: 8867
* BirdLife: 22709696
* Dyntaxa: 205774
* eBird: comnig1
* EPPO: LUSCME
* EUNIS: 1128
* FE: 97174
* FE-New: ID
* Fossilworks: 369341
* GBIF: 2492536
* GlobalSpecies: 908339
* iNaturalist: 13079
* IRMNG: 10860275
* ITIS: 560897
* IUCN: 22709696
* NBN: NHMSYS0000530464
* NCBI: 383689
* Soortenregister: 139684
* TAXREF: 4013
* Xeno-canto: Luscinia-megarhynchos

 |

|  |  |
| --- | --- |
| Identificadores | 
* UMLS: C1933976

 |